钦定古今图书集成/明伦汇编/官常典/第743卷 > 刘渠 祁秉忠 刘𬘩 杜松 王宣 赵梦
## 钦定古今图书集成/明伦汇编/官常典/第743卷 > 刘渠 祁秉忠 刘𬘩 杜松 王宣 赵梦

麟　马林　、贺世贤　、尤世功　、陈策　、童仲揆　、杨宗业　、梁仲善。

按《明外史罗一贯传》：“渠，京城巡捕营副将也。以御史
杨鹤荐，擢总兵官，援剿辽东。辽阳被围，广宁总兵官
李光荣不救，反断河桥，截军民归路，为总督文球劾
罢，即以渠代。西平告急，渠尽撤镇武兵赴之，遂战没。
秉忠，陜西人，万历四十四年，为永昌参将。贼银定、歹
成以二千馀骑入塞，秉忠提兵三百拒之，转战两昼”
夜，援军至，寇败去，追还被掠人畜，边人称之。寻擢凉
州副总兵。经略袁应泰荐其智勇，令率私卒守蒲河。
至则辽阳已破，命为援剿总兵官，守闾阳驿，竟死。渠、
秉忠并赠少保、左都督，增世荫三级，再荫指挥佥事，
皆赐祭葬，建祠并祀。自《辽左》军兴，总兵官战殁者十
有四人。抚顺则张承荫，四路出师则刘𬘩、杜松、王宣、
赵梦麟，开原则马林，沈阳则贺世贤、尤世功，浑河则
陈策、童仲揆，辽阳则杨宗业、梁仲善。至是，渠秉忠继
之，恤典皆厚，而偾军之将，若李如柏、李秉诚、麻承恩
辈，竟未膺显戮云。